**Тэнэг шоно**

**Автор**-Зунай сагта зуhалан газараар унага даагад бухиндан оодоролдонод. Халюурма hайхан ногоондо бэлшэhэн азарга адуун халуу шатахалаар уhалуур дээрэ гуйлдэжэ ошоод уhанда оймоно, уhална. Тэрэ hурэг адуун соо ябаhан борсогорхон боро дааган тобир тарган адуунда туригдэжэ шабарта унашаба.

Борсогорхон боро дааганай шабарhaa гаража ядан хэбтэтэр, хээрын шоно гYйжэ ерэбэ.

**Шоно** -hYY, борсогорхон боро дааган, шамайе эдихэм, -гэбэ.

**Дааган** -Шабарта унаад хэбтэhэн даагые хаана, ямар шоно эдеэ гэхыень дуулаа hэмши? hайн амитан hаа, шабарhаамни гаргаад эдихэ байгааш,-гэнэ ха.

**Шоно** -ЗYб хэлэнэш. Тиигэхэл болоо ха, -( гээд, шоно борсогорхон боро даагые шабарhаань гаргаба.)

-Зай, борсогорхон боро дааган, одоол шамайе тYргэн эдихэмни.

**Дааган** -Яагаа забда залигYй юмши? Шабар шабхатай даагые хэн, юун эдигшэ hэм. hайн амитан hаа, шабар шабхыем угаагыш, долёогыш. Тиигэhэн хойноо мэдэнэ бэзэш, - гэбэ.

**Автор** -Шоно зYбшоожэ, дааганай шабар шабхыень долёожо, арай гэжэ шабар шабхаhаань hалгажа, ама хэлээ зайлаба.

**Шоно**- Зай, борсогорхон боро дааган, шамайе эдихэмни,

**Дааган** - Уhа саhатайгаар холижо эдихэдэ амтагYй байдаг гэлсэгшэ. Наранда hайнаар хатаагаад эдихэдэшни яаха юм, - (гэжэ борсогорхон боро дааган шоноёо hамааруулна.)

**Автор** - Шоно арсабагYй. Дааганайнгаа хатахые хYлеэжэл hууна. Борсогорхон боро дааган наранда бэеэ шарана, шоно шYлhоо hайруулжал hууна. Тиигэhээр борсогорхон боро дааганай бэе хатаба.

**Шоно**- Зай, борсогорхон боро дааган! Одоошье шамаяа эдихэ болобо хаб, - (гээд, шYдоо ирзайлгаад дааган тээшэ даб гэбэ.)

**Дааган** - Эдихыеньшье эдихэш. Теэд баруун хYлэйм сохи алтан бэшэгыем уншангYй эдижэрхёо hаа, намайе муушалжа ябаха бэшэ гYш? Хаража Yзэхэдэшни яанаб? – гэбэ дааган.

**Шоно** -«Ямар алтан бэшэгээ хэлэнэ гээшэб» гэжэ шоно бодоод, баруун хойто табгайень шагаажа hууна.

**Автор**-Тиигэхэ hамбаандань борсогорхон боро дааган зэhэжэ, шонын тархи руунь хайражархиба. Шоно ухаа мэдээгээ табяад, тад гэдэргээ тангайшаба. Борсогорхон боро дааган бугай hомонhоо тYргоор гYйжэ арилшба.

Шонын мэдээ ороходо, Yрооhэн нюдэниинь тэhэрхэй, шуhа гаража байба. Хажуудань борсогорхон боро дааганшье байбагYй.

**Шоно**- Ай, халагни халаг! Тэнэг лэ байнам даа. Хаана бэшэгтэ hураhан аад, тэрэ алтан бэшэг уншахам гэжэ онгойжо hуубабиб! Хэзээ сэсэн болохо шоно гээшэбиб, -( гэжэ шоно оорыгоо гэмшэбэ.)

**Автор** - Тиигэжэ hуутарнь, харгын хаяада хашараг бэлшэжэ ябаба. «Зай, энээхэниие эдихэ болоол даа» гэжэ бодоод, хашараг тээшэ харайба. Хашараг хараанай гахарhаа шоные харабашье, хYсэгдэхэеэ мэдээд, айhан хэбэрээ мэдYYлэнгYй, шонотой эхэл дорюунаар уулзаба.

**Шоно** - Хашараг, хашараг, шамайе эдихэмни гY? – гэжэ шоно шоглонгёор асуугаадхиба.

**Хашараг** - Шоно абгай! Эдихэнгээ урда тээ эрдэмээ туршалдаха хэрэгтэй агша. Шимни яагаа бирагYйхэноор зугаалнаш, - 9гээд, хашараг хамараараа шуухирба.)

**Шоно** - Эдихэдэ ямар эрдэм хэрэгтэй юм? –( гэжэ шононь гайхалаа барана.)

**Хашараг** - Эрдэм гY? Минии дээрэ гарад hуу. hуухадаа, бYхоор баряад hуухаш. Хэрбээ нюрган дээрэhээм унаагYйл hаа, намайе эдихэдэшхамаагYйл даа, - гэбэ.

**Автор**-«Хашаарагай нюрган дээрэ торожо ядаха hэн гYб» гэжэ бодоод зYбшообэ ха. Хашараг оодоржол мэдэбэ. Шоно унана аа гYб гээд, бYхоор бажуулдана. Хашараг хорёо руу гYйжэ оробо. Шоно хорёодо сохюулаад бYглэржэ унашаба. Хашараг хаба шадалаараа харайжа, гэртээ гYйжэ ябашаба.

Шонын мэдээ ороходо, хашарагынь угы байба.

**Шоно**-«Ээ, мэхэлээшэндэ мэхэлэгдээб! Хэзээ хашараг унажа ябаа hэнбиб. Яахаяа нюрган дээрэнь аhаба гээшэбиб. Ай, тэнэг тархи даа. Хайран хашарагаа алдабаб! Одоошье хожомоо мэхэдэ орохогYйб», -( гэжэ хэлээд, шоно саашалба.)

**Автор** -Саашалжа ябахадань, нэгэ hYрэг гахайнууд газар онгилжо, оодоо хараха сYлоогYй байба ха. «Зай даа, эдэнэрэй нэгэ хоёрыень барижа эдихэ байна» гээд, шоно гахайнуудта дYтэлбэ.

**Шоно** - Таанадые эдихэл болооб даа, - (гэжэ ехэл ехэрхYYгээр дуугарба.)

**Гахайнууд** - Яагаа тиимэ аймшагтай амитан юмши? Эдеэшье хадаа нэгыемнай эдинэ бэзэш. Харие эдихэм гэжэ hанаа hаа, манай дуу зугаае шагнаhанайнгаа hYYлдэ эдеэрэй, - (гэбэха гахайнууд.)

**Шоно** -«Эдэнэр ямарханаар дууладаг юм ааб» (гэжэ шоно hонирхон зYбшообэ.)

**Автор** -Арба гаран гахайнууд шоные тойроод шашхалдаба. Зариманиинь наринаар, зариманиинь бYдYYнээр татан шашханад. Шонын хоёр шэхэн дулииржэ, тархяа доошонь ганхуулба. Гахайнууд шашхалдахада, харуулша Yбгэн гайхаад гYйлгэжэ ерэбэ. Харан гэhээнь гахайнуудайнь дунда нэгэ боро юумэн хэбэртэй. Анхаран гэhээнь шоно уруугаа хараад hуужа hууба. Yбгэн тэрэ шоные гам хайрагYйгоор сохибо. Шоно сохюулхадаа солоохой орожо, тэрьелжэ арилба.

**Шоно** -«Яагаашье яяр амитан гээшэбиб! Гахайн дууе шагнаад яахамни гээшэб. Нэгыень унагаагаад, гэдэhээ эльбэжэ ябаха юм аад, тархияа дэлбэ сохюулжа байна ха юмбиб», - гэжэ халаг хYхы болоhоор саашалба.

**Автор** -Тиигэжэ тэнэжэ ябаhаар, шоно нохойтой уулзашаба.

**Шоно** - Нохой, одоошье шамайе энэ дороо эдихэмни! – гэжэ шYдоо хабжагануулан дYтэлбэ.

**Нохой** - Ай, зайлуул, шоно абгай, яагаабши! Наряараа нара хаража ябаhан намайе эдеэд яахашниб. Yнэхоороо Yлдоо даараа hаа, дYрYY арьбантай адуу эдихэдэшни яагааб. Энэ дорохи голдо унаад хэбтэнэ, - гэжэ нохой урда хойнонь орожо ябаад hахалзана.

- Тиигээл hаа, тиишээ ошохо болоо, - гэжэ хэлээд, нохойн зааhан тээшэ гYйжэ ошобо ха.

**Автор** -Тэрэнэй ошожо харахадань, нээрээшье, Yхэшэhэн морин хэбтэбэ. Мориной хажууда гYйжэ ошон гэхэдээ, шоно хабхаанда орошобо. Тэрэ Yудэнь ангуушан ерээд, муудаhан шоные нэрбэжэрхтбэ. Тиигэжэ тэнэг шоно тулии тулиhаар, зобо зобоhоор Yхэhэн юм гэхэ.

**Будамшуу**

**Автор** - Урдын урда сагта Будамшуу хубYYн ажа hууhан ха. Нэгэтэ Будамшуу ород санаартантай арсалдаба. Баян айлай газа, газар руу модо зоожорхёод hуужа байба.

**Баян** – Ши хэн гээшэбши , эндэ юу хэжэ hуунаш?

**Будамшуу** - Би Садатар Хоолуул гэжэ нэрэтэйб.

Энэ нYхэн соо шара Yнэгэн гYйжэ ороо. Зорилгото боложо хаагад байна. Ши энэ Yнэгэнэй нYхэ hахижа бай, би гэртэш орожо унда уугаад гарахаб , хэр бэеэ Yныгэнэй нYхэнhоо гYйжэ гарааhаань шинии олзо болохо.

**Баян** - Зай би унэгэгэнэй нухэ hахижаа байхам, ши унда уугаад гараарай.

**Автор** -Будамшуу баян хYнэй гэртэ орожо нYхэртээнь удаан сагай туршаа соо хоорэлдэбэ. Баян хYн хYлеэжэ ядаад лэ Будамшууе дYYдаба.

**Баян** - Садатар холлуул! Садатар холлуул!!!

**Автор** -НYхэрынь Yбгэнээнгоо абяа дуулажархёод ехэл гайхаба.

**Будамшуу** –танай нухэр юун гэжэ hухирнэб?

**Нухэр** - Садатар эдеэлуул гэбэл… Яахадаа энэ Yгытэй хYниие эдеэлYYл гэжэ байна гээшэб?

**Баян** - Садатар холлуул! Садатар холлуул!

**Автор** - Баянай нYхэр гайхажа ядаадлэ бYхы байhан эдеэгээ Будамшуугай урда табижа Yгэбэ ха.

Иигэжэ hYбэлгэн ухаатай Будамшуу садатараа хооллоhон юм ха.

**Нохой хYнэй нYхэр яагад болооб**

**Автор** - Гансаараа байхань бэлэн бэшэ байнадаа, гэжэ нохой бодолгото болобо. Хажуудаа зYрхэтэй, шадалтай нYхэртэй болохол байгаалдаа… харин би унэн сэхэ нYхэр байха hэм даа. Иигэжэ бодолгото болоодлэ нYхэрые бэдэржэ нохой ой ошобо. Харин намда шандаган хэлээ бэлээ, агуу хYсэтэй, зYрхэтэй амитан – шоно байха. Гэжэ hанахатайн адли урдань hоёгоо харуулhан шоно зогсожо байба.

**Нохой** - Шоно ши мини нYхэр болыш даа?

- Заа болохоб гэжэ шоно хэлэбэ. – гансаараа ябахань муу байна.

**Автор** -Yдэшэ болобо. Шоно нохой хоер модоной хормойдо зоолэн хYбхэн дээрэ хэбтэжэ унтаба. hYниин дунда ой соо шаршаганаа дулажархёод шанга гэгшээрнохой хусажа оробо. Теэд хажуудань унтажа байhан шоно нухэрынь сожожо:

**Шоно** -Аргаар, аргаар абяагYй болыш, хэр бэеэ баабгай дуулажархибал, ши бидэ хоерые таhа татахал.

**Нохой** - Ээ даа шоно ши айран амитан байнашдаа. Би шамhаа жаахан бэетэй аад шам шэнгеэр айна угылби. Шоно намда харуулалши ямар амитан юм бэ тэрэ баабгай гээшэш?.

**Автор** - Хоер нYхэд хYбшэ тайга зубшан саашаа ябажа байтарынь унаанги модон доро парпагар баабгай хэбтэжэ байба.

**Шоно** - Энэ харанагши – гэжэ хэлээд шоно hооргэ хаража модоной саана хоргодошобо. Харин нохой баабгайда дYтэлжэ хэлэбэ минии нYхэр болышдаа.

**Автор** - Баабгай нохойе харад гээд хэлэбэ:

**Баабгай** - Заа нохой би шинии нYхэр болохоб!

**Автор** - Баабгай нохой хоер сугта байжа эхилээ.

Хоер нухэд Yдэшэ болоходонь унтахаа хэбтэбэ, харин нохой баhал шаршаганаа ой соо дуулад лэ хYсажа эхилбэ.

- Томо бэетай баабгай сошоод лэ, нохой аргаар байгыш энэ ой соо бар ябахал манадые таhа татахал.

- Харин нохой зосоогоо hанаба

**Нохой** - Энэш минии нYхэр болохоор бэшэ байна. Харуулалши намда алимбэ Бар**.**

**Автор** - YглооYдэр болобо , баабгай аргаахан нохойдо хэлэбэ –Харыш энэ бар ябана, гэжэ хэлээд тэрьелжэ модоной саана гаража хоргодошобо.

- Томо бэетэй, хусэ шадалтай харин бар ямаршье амитанhаа айхагуй байха энэл амитантай нYхэсэхэм гэжэ нохой шиидэбэ.

Томо бэетээ Барта дYтэлжэ нохой хэлэбэ:

**Нохой** - Минии нYхэр болыш!

**Автор** -Харин Бар Yгы гэжэ хэлэбэ гYй,

Бар - нYхэсэел теэд.

**Автор** -Баhал hYни боложо амитат унтаха хэбтэнэ. Yноохил нохой тайга соо шаршаганаа дулаад лэ шанга гэгшээр хусажа эхилбэ. Бар hYрэжэ бодоод лэ hYхиржэ нохой харааба.

**Бар** - Болиш угы, бY шангаар хусыш энэ тайга соошни Арсалан дуулад бидэ хоеры эдижэрхихэл.

**Автор** -Одоо ехэр айhан Бар нохойдоо хаана Арсалан байрладаг бэ гэжэ хэлэнгYй тэрьелшэбэ. Нохой гансара бYхэли Yдэр, хара орой болотор Арсалани бэдержэ тайга соо ябажа олоогYй. Гэнтэл нохой hYни hэрибэл аймшагтай шангаар газарай доhолотор, ой модоной шууятар Арсалан hYхирбэ. Нохой зYрхэтэй Арсаланда дYтэлбэ.

**Нохой** - Энэ ши хэн амитан гээшэбши?

- Би шинии нYхэр болохоо hананаб

**Арсалан** - Зай тиигэл хадаа ябая намтай.

БYхэли Yдэр хоер амитад ой модоор, шугы талаар алхалба. hYни нохой hэреэд баhал шанга гэгшээр хусаба. Арсаланай сухал уур хурэжэ

**Арсалан** - Аргаар, аргаар абяагYй болыш хYн дуулажархёо hаа бидэ хоерые бугаар буудахал.

**Автор** -Харин нохой гайхан хэн гээшэб хYн? Тайга хyбшоор алхалан нохой Арсалан хоер хYниие бэдэрхээ ошобо. Харин ябагаар ябатарынь урдань жаахан хYбYYн уулзашаба.

**Нохой** - Энэ хэн гээшэб?

**Арсалан** - Энэ хYн гээшэ, харин ушоо ургажа томо болоодуй.

**Автор** -Сашаа алхалжа ябатараа хYгшэн тулууртай Yбгэнтэй уулзашаба.

**Нохой** - Энэ хYн гY?

**Арсалан** -Энэш баhал хYн харин хYгшэрhэнь Yбгэн гурбан хYлтэй болоод ябана.

**Автор** -Харин нэгэ хэды алхалаад ябатарынь ,урдаhаань моритой залуу, зантагар бYhэтэй хYн уулзашаба.

**Арсалан** - Энэл, энэл гэжэ hYхироод hооргэ хаража тэрьелшэбэ.

**Нохой** - Би нYхэрые бэдэрэнэб тон хYсэтэй, тан зYрхэртэй нYхэрни болохо гYш?

**Моритой хун**- Болохо, болохо гэжэ энеэбхилэн моритой хYн харюусаба, харин би айран амитадта дурагуйб.

**Автор** -hYни боложо унтахаа хэбтэбэ ноохил нохой hуниин дунда хусажа оробо. Харин хYн hYрэжэ бодоод буугаа саб шуурэжэ абаад,

**Хун** - хэн эндэ ябанаб ?гэжэ хараашална.

- Ши бидэ хоерто ямаршье арьяатан, харша дайсан айлангYй.

**Автор** - Нохой одоол Yнэн зYрхэтэй, Баатар нYхэртээ болообдаа гэжэл мэдэбэ. Тэрэ сагhаа хойшо нохой хYнэй нYхэр болоhон юм.